

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ -prijedlog-**

**OPĆINSKO VIJEĆE**

Na temelju članaka 35. i 54. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05., 109/07, 125/08, 36/09, 36/09, 150/11, 144/12, 123/17, 98/19 i 144/20), članka 9. Zakona o knjižnicama i knjižničnoj djelatnosti (Narodne novine broj 17/19, 98/19, 114/22) te članaka 30. Statuta Općine Trpanj (Službeni glasnik Dubrovačko neretvanske županije broj 6/13, 14/13, 7/18, 11/19 – pročišćeni tekst, 7/20 i 4/21) Općinsko vijeće Općine Trpanj, na 9. sjednici, održanoj dana \_\_\_\_\_\_\_\_\_\_\_\_\_\_\_\_ 2023. godine, donijelo je:

**ODLUKU**

**O ZAJEDNIČKOM OBAVLJANJU KNJIŽNIČNE DJELATNOSTI**

**Članak 1.**

Općina Trpanj (u daljem tekstu:Općina) suglasna je da javna ustanova Dubrovačke knjižnice kao Narodna knjižnica obavlja knjižničnu djelatnost i na području Općine.

**Članak 2.**

Knjižnična djelatnost će se obavljati putem javne ustanove Dubrovačke knjižnice na području Općina na način i u skladu sa Sporazumom o sufinanciranju i obavljanju knjižnične djelatnosti kojeg će Općina temeljem ove Odluke zaključiti s Gradom Dubrovnikom..

**Članak 3**.

Sporazumom o sufinanciranju i obavljanju knjižnične djelatnosti uredit će se međusobni odnosi Općine i Grada glede organizacije, načina financiranja, odgovornosti i drugih pitanja zajedničkog obavljanja knjižnične djelatnosti.

**Članak 4**.

Sredstva za troškove obavljanja knjižnične djelatnosti iz članka 1.ove odluke osigurat će se u proračunu Općine na temelju Sporazuma iz članka 2. i 3. ove Odluke.

**Članak 5.**

Ovlašćuje se Općinski načelnik Općine za potpisivanje Sporazuma o sufinanciranju i obavljanju knjižnične djelatnosti iz članka 2. ove Odluke.

.

**Članak 6.**

Ova Odluka stupa na snagu osmi dan od dana objave u Službenom glasniku Dubrovačko-neretvanske županije.

KLASA:610-01/18-01/01

URBROJ:2117/07-05/01-23-1

Predsjednik Općinskog vijeća

Ivan Veić, v. r.